Europos korespondencinių šachmatų čempionatas

Europos korespondencinių šachmatų čempionatas  - tai ICCF- Europos, rengiamas  Europos  šachmatų susirašinėjant čempionatas.

Į varžybas kviečiami praėjusio čempionato prizininkai ir 1-2 vietas užėmę žaidėjai iš kandidatų atrankos turnyrų. Dalyvauja 15 dalyvių. 

Čempionatai taip pat yra atrankinės varžybos į korespondencinių šachmatų pasaulio  čempionatą. Pradžioj du geriausiai pasirodę žaidėjai patekdavo į finalą, o vėliau - į  pasaulio čempionato  kandidatinius turnyrus.

Istorija
Pirmasis ICCF Europos šachmatų čempionatas susirašinėjant vyko 1963-1966 m. 1-ąją vietą užėmė  Verneris Šternas (Rytų Vokietija) - 13½ taško; 2-3 vietose, surinkę po 10 taškų, buvo du žaidėjai. Pagal aukštesnį papildomą rodiklį, aplenkęs G. Ernstą (Vakarų Vokietija), 2-ąją vietą užėmė Ristas Kauranenas (Suomija).
Finaliniai turnyrai tik tradiciniu  paštu vyko  iki 2005 m.. 

Atsiradus galimybei internetu žaisti šachmatų partijas, Europos čempionato vykdymas kito: pradžioje bandyta žaisti elektroniniu paštu, o netrukus ir per interneto serverį.

Elektroniniais laiškais atrankiniai atvirieji Europos čempionato turnyrai  buvo žaidžiami 2002-2007 m. 
Toliau vykdant čempionatus susidarė sumaištis. 63-iasis čempionatas  prasidėjo vėliau nei buvo numatyta, nes dalis į jį  patekusių elektroniniais laiškais žaidėjų atsisakė toliau žaisti tradiciniu paštu. Dalis laikėsi nuomonės, kad perėjimas tik prie elektroninių laiškų atimtų galimybę daliai žaidėjų kovoti čempionate. Buvo nutarta iš padėties išsisukti: iš karto pradedant du finalus po 15-ka žaidėjų: vieną (63-iąjį) – elektroninio, kitą  (64-ąjį) - tradicinio pašto laiškais.. Šis nutarimas lėmė, kad tą pačią dieną - 2005.04.18. prasidėtų  63-iojo  ir 64-ojo Europos korespondencinių šachmatų čempionato finaliniai turnyrai .

Prasidėjus (2008.02.01) 65-ajam Europos čempionato finalui jau naudotas serveris.  Vis tik  žaidimas tradiciniu paštu nebuvo užmirštas. Jis buvo atgaivintas 2017.09.15. Serveriu vykę čempionatai dėl to nenutrūko: tais pat metais - 2017.12.15, naudojant serverį, prasidėjo 71 –asis čempionatas..

Nuostatos

Žaidimas laiškais 
Kiekvienam žaidėjui pagal 2019 taisyklių redakciją galvojimui dešimčiai ėjimų skirta 40 dienų, nebent varžybų nuostatuose būtų nurodyta kitaip. Laiko riba gali būti pažeista tik kartą. Sutaupytas laikas perkeliamas į sekančią žaidimo laiko kontrolę. Laikas skaičiuojamas pagal pašto antspaudą nuo jo gavimo iki atsakymo išsiuntimo datos.  Laiško buvimo pašte laikas neįskaičiuojamas.  Žaidėjui pasiuntusiam neįskaitomai užrašytą, neteisingu adresu, ar dviprasmišką ėjimą ir, kai tai privaloma, nepasiuntusiam laiško oro paštu, baudžiamas, pridedant prie jo sunaudoto laiko  5 dienas.
Laiko riba gali būti pažeista tik kartą. 

Sutaupytas laikas perkeliamas į sekančią žaidimo laiko kontrolę. Laikas skaičiuojamas pagal pašto antspaudą nuo jo gavimo iki atsakymo išsiuntimo datos.  Laiško buvimo pašte laikas neįskaičiuojamas.  Žaidėjui pasiuntusiam neįskaitomai užrašytą, neteisingu adresu, ar dviprasmišką ėjimą ir, kai tai privaloma, nepasiuntusiam laiško oro paštu, baudžiamas, pridedant prie jo sunaudoto laiko  5 dienas.

Kiekvienais kalendoriniais metais žaidėjas gali paprašyti 45 dienas atostogų..
Pašto turnyrauose pasiekti rezultatai galioja ir serverio turnyruose..

Žaidimas serveriu 
Naudojant  serverį  kiekvienam žaidėjui 10-čiai ėjimų skiriama - 50 dienų. Fiksuojama turnyro pradžios data. Turnyro pabaigos data nenustatoma. Varžovo reikalavimu partija stabdoma, kai žaidėjas viršija galvojimui skirtą laiką. Kiekvienas dalyvis per metus gali pasiimti 30 d. atostogų (nuo 69 čemp. – 45 dienas) ).  Dėl papildomų atostogų kreipiamasi į turnyro direktorių (nuo 67 čemp. – į specialią atostogų tarnybą).  Surinkus po lygiai taškų, vietos paskirstomos, naudojant Zonen-Bergerio koef. (nuo 68 čemp. - įvesti du rodikliai: pirmoj eilėj vietos nustatomos pagal Baumbacho (pergalių skaičių) metodą, jei lygu – Zonen- Bergerio koef.) . Kai reikia  serveris paskiria arbitrą..

Dalyvių atranka

Žaidėjai norintys dalyvauti čempionato finaliniame turnyre turi žaisti atrankos turnyruose. Jų yra 4 pakopos: atvirieji, ketvirtfinaliai, pusfinaliai ir kandidatų turnyrai.  Neturintiems reitingo gali tekti pradėti nuo atvirojo turnyro ir kilti aukštyn per visas keturias pakopas. Turintiems   reitingus lengviau:  priklausomai nuo jų dydžio, jie gali iš karto patekti į ketvirtfinalį, pusfinalį, ar kandidatų turnyrą.

Iššsikovoti atrankinėse varžybose leidimai žaidimui atrankos ketvirtfinalio, pusfinalio ar kandidatų turnyre, išskyrus leidimus pagal kvalifikacinius ICCF titulus, ar pasiektus  reitingo taškus, gali būti panaudoti tik vieną kartą. 

Leidimai pagal turnyrų rezultatus galioja nuo turnyro, kuriame buvo įgytas leidimas, pabaigos 3 metus. To pačios pakopos turnyre pasiektas papildomas leidimas galios dar metus ( pav., antrasis įgytas leidimas galios 4 metus nuo turnyro, kuriame jis buvo įgytas, pabaigos).

Atvirasis turnyras 
Turnyras susideda iš 7 dalyvių. Į jį žaidėjai registruojami nuolat ir varžybos prasideda, užsiregistravus 7 dalyviams. Toliau registracija vyksta į sekantį turnyrą ir t. t.

Europos čempionato atvirajame turnyre turi teisę dalyvauti ;

 anksčiau nežaidę, ar neturintys ICCF reitingo,
 turintys žemesnį už 2100 reitingą žaidėjai.

Turnyrą laimėjęs žaidėjas įgyja leidimą žaisti aukštesnėje atrankos pakopoje – viename ketvirtfinalio turnyre

Ketvirtfinalio turnyras  

Turnyras susideda iš 11-kos  dalyvių. Į jį žaidėjai įtraukiami nuolat ir varžybos prasideda, atsiradus 11 dalyvių. Toliau ruošiamas sekantis ketvirtfinalio turnyras ir t. t.

Europos čempionato ketvirtfinalio turnyre turi teisę dalyvauti ;

 žaidėjai iki turnyro pradžios turintys 2100-2299 reitingą.
 jei žaidėjas atvirajame atrankos turnyre yra išsikovojęs leidimą vieną kartą žaisti ketvirtfinalio turnyre.
 žaidėjas, neturintis ICCF reitingo, jei jį delegavo nacionalinė federacija, pridėjusi pažymą, patvirtinančią žaidėjo pajėgumą be atrankos žaisti ketvirtfinalio turnyre.
  
1-ą ir 2-ą vietą užėmę žaidėjai įgyja leidimą žaisti aukštesnėje atrankos pakopoje – viename pusfinalio turnyre.

Pusfinalio turnyrai  

Turnyrai susideda iš 13-kos  dalyvių. Organizatorius turi teisę keisti dalyvių skaičių iki 11-kos, 15-kos, ar 17-kos. Prasideda kartą į metus: rugsėjo mėn. 
Europos čempionato pusfinalio turnyre turi teisę dalyvauti:

 žaidėjai iki turnyro pradžios turintys 2300-2499 reitingą,
 kai žaidėjai yra užėmę 1-ą, ar 2-ą vietą Europos čempionato ketvirtfinalio turnyre ir turi teisę vieną kartą dalyvauti Europos chempionato pusfinalio turnyre, 
 dalyviai prieš tai buvusiame, ar dar tebevykstančiame kandidatų turnyre, neiškovoję teisės žaisti finale, bet surinkę ne mažiau 45% galimų taškų.
 praėjusio  čempionato pusfinalininkai, kurie nepateko į aukštesnę pakopą, bet iškovojo ne mažiau 55 % galimų taškų.

1-ą ir 2-ą vietą užėmę žaidėjai įgyja leidimą žaisti aukštesnėje atrankos pakopoje – viename kandidatų atrankos turnyre.

Kandidatų turnyrai  

Turnyrai susideda iš 13-kos  dalyvių. Organizatorius turi teisę keisti dalyvių skaičių iki 11-kos, 15-kos, ar 17-kos. Prasideda kartą į metus: kovo mėn. 
Europos čempionato pusfinalio turnyre turi teisę dalyvauti:

 žaidėjai iki turnyro pradžios turintys 2500 ar aukštesnį reitingą,
 turintys didmeistrio titulą,
 turintys vyresniojo tarptautinio meistro  titulą ir 2450 reitingą,
 nepriklausomai nuo reitingo, kai žaidėjai yra užėmę 1-ą, ar 2-ą vietą Europos čempionato pusfinalio turnyre ir turi teisę vieną kartą dalyvauti Europos čempionato kandidatų turnyre, 
 prieš tai buvusio, ar dar tebevykstančio finalo dalyviai, neiškovoję teisės žaisti kitame finale, bet surinkę ne mažiau 45% galimų taškų.
 praėjusio  čempionato kandidatų turnyro dalyviai, kurie nepateko į aukštesnę pakopą, bet iškovojo ne mažiau 55 % galimų taškų.

1-ą ir 2-ą vietą užėmę žaidėjai įgyja leidimą žaisti aukštesnėje atrankos pakopoje – viename kandidatų turnyre.

Čempionato finalas 
Turnyras paprastai susideda iš 15-kos žaidėjų, tačiau  organizatorius gali keisti dalyvių skaičių iki 11, 13, ar 17-kos.

Turnyras vyksta kartą per dvejus metus.

Jame turi teisę dalyvauti:

 praėjusiame čempionate: 1-ą, 2-ą, ar 3-ią vietas, užėmę žaidėjai,
 kandidatų turnyruose: 1-ą ar 2-ą  vietas, užėmusieji dalyviai.

Tuo atveju, kai pretendentų dalyvauti finaliniame turnyre skaičius viršija 17-ka, žaidėjai įtraukiami  pirmumo eile:

 Žaidėjai iškovoję teisę, bet į praėjusį čempionatą nepatekę dėl pirmumo eilės reikalavimų.
 Pirmąją vietą praėjusiame čempionate užėmęs žaidėjas.
 Pirmąją vietą kandidatų turnyre užėmę žaidėjai.
 Antrąją vietą praėjusiame čempionate užėmęs dalyvis.
 Antrą vietą kandidatų turnyre užėmę žaidėjai.
 Trečiąją vietą praėjusiame čempionate užėmęs dalyvis.
 
Iškovojusio teisę dalyvauti finaliniame turnyre žaidėjo įtraukimą galimą atidėti tik vieną kartą.  

Jei po to, kai  įtraukus visus norinčius dalyvauti žaidėjus, liko laisvų vietų, turnyro direktorius  gali įjungti žaidėją iš praėjusio čempionato finalo, ar kandidatų turnyrų: pirmenybę teikiant,  surinkusiems vienodai taškų su antros vietos laimėtoju, bet nepatekusiais dėl žemesnių  papildomų rodiklių.

Europos zonos direktorius taip pat turi teisę į dvi laisvas vietas įtraukti, pasiekusius  labai aukštų tarptautinių  rezultatų žaidėjus.

Serverio varžybų atrankoje iškovotos patekimo į sekančią pakopą teisės galioja ir paštu vykusių varžybų atrankoje, bet ne atvirkščiai.

Europos čempionai

Europos čempionatai iki 2005 m.

Europos čempionatai po 2005 m.

Lietuvos šachmatininkų rezultatai
Lietuvos šachmatininkai gana sėkmingai žaidė pasibaigusiuose Europos korespondencinių šachmatų čempionatų finaluose.
Visa eilė jų tapo Europos korespondencinių šachmatų čempionais, tai: 
Anicetas Uogelė, Vladas Gefenas, Gediminas Rastenis, Valentinas Normantas, Ričardas Žitkus, Alius Mikėnas. 

Taip pat, yra tapusių prizininkais: Alfredas Samerdokas  69-ajame Europos čempionate (2015-2019) pelnė sidabro medalį, Virginijus Dambrauskas 40-ajame (1989-1994) iškovojo bronzą , Anicetas Uogelė 43-iajame čempionate pelnė bronzos medalį.

Aukštas ketvirtąsias vietas užėmė: Viktoras Milvydas (27-asis čemp.), Aleksandras Agejevas (39-asis čemp.), Andrius Šimkus (48-asis čemp.).

Šaltiniai

Išorinės nuorodos 
  Korespondenciniai šachmatai Lietuvoje Ir tarptautinėje arenoje 

Korespondenciniai šachmatai
Europos šachmatų čempionatai